wannaphong/clean_thaiwikipedia huggingface dataset:
# วัดใหม่ยายนุ้ย
วัดใหม่ยายนุ้ย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงตลาดพลู เขตธนบุรี กรุงเทพมหานคร เจ้าอาวาสองค์ปัจจุบันคือ พระครูสิริบุญโสภิต (บุญนิธิ ป.ธ.๓)	

วัดใหม่ยายนุ้ยสร้างขึ้นราว พ.ศ. 2434 ผู้สร้างคือยายนุ้ยและแม่ชีจันทร์ซึ่งเป็นญาติพี่น้องกัน ได้ถวายที่ดินและดำเนินการสร้างวัด ตั้งชื่อวัดว่า วัดยายนุ้ย เพื่อเป็นเกียรติอนุสรณ์แก่ยายนุ้ย ต่อมานายนาค นายจำปา และราษฎรได้ร่วมกันขอพระราชทานวิสุงคามสีมา จนได้รับพระราชทานวิสุงคามสีมาเมื่อวันที่ 4 กรกฎาคม พ.ศ. 2445 และให้นามว่าใหม่ว่า วัดใหม่บางนางนอง ต่อมาเปลี่ยนชื่อมาเป็น "วัดใหม่ยายนุ้ย" ตามชื่อในปัจจุบัน วัดมีเขตวิสุงคามสีมา กว้าง 15 เมตร ยาว 20 เมตร ในด้านการศึกษา ได้ให้ทางราชการสร้างโรงเรียนประถมศึกษา สังกัดกรุงเทพมหานคร ในที่ดินของวัด คือ โรงเรียนวัดใหม่ยายนุ้ย
ระเบียงภาพ
# ชุดสำรองและชุดเยาวชนของสโมสรฟุตบอลลิเวอร์พูล
ชุดสำรองของสโมสรฟุตบอลลิเวอร์พูล เป็นทีมสำรองของลิเวอร์พูล และเป็นทีมชุดใหญ่ที่สุดของระดับเยาวชนโดยเป็นรองเพียงทีมชุดแรก ในฤดูร้อนปี 2012 ระบบฟุตบอลทีมสำรองของอังกฤษทั้งหมดถูกปรับปรุงและแทนที่โดยระบบลีกรุ่นอายุไม่เกิน 21 ปีที่ชื่อว่า โปรเฟสชันนัลเดเวลอปเมนต์ลีก ทีมสำรองของลิเวอร์พูลจึงกลายเป็นทีมรุ่นอายุไม่เกิน 21 ปีและแข่งขันในโปรเฟสชันนัลเดเวลอปเมนต์ลีก 1 หรือรู้จักกันในชื่อตามผู้สนับสนุนคือ บาร์เคลส์พรีเมียร์ลีกรุ่นอายุไม่เกิน 21 ปี ทีมประกอบไปด้วยผู้เล่นอายุไม่เกิน 21 ปี แต่ในบางครั้ง ผู้เล่นทีมชุดใหญ่ก็จะเล่นให้กับทีมสำรองเมื่อเขาฟื้นฟูจากอาการบาดเจ็บ กฎที่ออกใหม่ในฤดูกาล 2012–13 ระบุว่า มีผู้รักษาประตูและผู้เล่นเอาต์ฟีลด์เพียงสามคนเท่านั้นที่ลงเล่นให้กับทีมสำรองเป็นประจำได้แม้ว่าจะมีอายุเกิน 21 ปีก็ตาม

ในโปรเฟสชันนัลเดเวลอปเมนต์ลีก ฤดูกาล 2012–13 ทีมสำรองของลิเวอร์พูลเข้ารอบรองชนะเลิศก่อนที่จะแพ้ให้กับทีมชนะเลิศในรายการนั้นอย่างแมนเชสเตอร์ยูไนเต็ด ต่อมาในฤดูกาล 2013–14 ทีมสำรองแพ้แมนเชสเตอร์ยูไนเต็ดอีกครั้งในรอบรองชนะเลิศ

ชุดเยาวชนของสโมสรฟุตบอลลิเวอร์พูล เป็นทีมเยาวชนของลิเวอร์พูลที่ฝึกซ้อมผู้เล่นตั้งแต่ช่วงอายุไม่เกิน 6 ปี จนถึงอายุไม่เกิน 21 ปี ทีมเยาวชนมีหัวหน้าผู้ฝึกสอนที่แตกต่างกันตามช่วงอายุของผู้เล่น (U6-U9, U10-U11, U12-U14 และ U15-U16) ทีมรุ่นอายุไม่เกิน 21 และ 18 ปี จัดการโดยมิชาเอล บีล ซึ่งทำหน้าที่มาตั้งแต่วันที่ 2 มีนาคม ค.ศ. 2020 อเล็กซ์ อิงเกล็ตทอร์ป ถูกเลื่อนตำแหน่งจากผู้จัดการทีมรุ่นอายุไม่เกิน 21 ปีไปสู่ผู้อำนวยการทีมเยาวชนในฤดูร้อนปี 2014 และรับผิดชอบการดำเนินงานของทีมเยาวชนทั้งหมด ทีมเยาวชนชนะเลิศเอฟเอยูธคัพ การแข่งขันสำหรับผู้เล่นอายุ 15 ถึง 18 ปี สี่สมัย ใน ค.ศ. 1996, 2006, 2007 และ 2019

ชุดเยาวชนของลิเวอร์พูลถูกมองว่าเป็นหนึ่งในทีมเยาวชนฟุตบอลที่ดีที่สุดในอังกฤษและในโลก ผู้เล่นที่มีชื่อเสียงของสโมสรผ่านการเล่นให้กับทีมเยาวชน ไม่ว่าจะเป็นบิลลี ลิดเดล, รอนนี มอรัน, เอียน แคลลากัน, ฟิล ทอมสัน, ร็อบบี ฟาวเลอร์, สตีฟ แม็กมานามาน, ไมเคิล โอเวน, เจมี คาร์เรเกอร์, สตีเวน เจอร์ราร์ด และเทรนต์ อเล็กซานเดอร์-อาร์โนลด์
# วัดนายโรง
วัดนายโรง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงอรุณอมรินทร์ เขตบางกอกน้อย กรุงเทพมหานคร

ประวัติ
วัดนายโรงสร้างขึ้นเมื่อราว พ.ศ. 2403 ในสมัยพระบาทสมเด็จพระจอมเกล้าเจ้าอยู่หัว สร้างโดยท่านเจ้ากรับซึ่งเป็นเจ้าของโรงละครนอกที่มีชื่อเสียงในอดีต ท่านนำเงินมาซื้อที่แล้วสร้างวัดประจำตระกูล ตั้งชื่อว่า "วัดนายโรง" หมายถึง วัดที่ก่อสร้างขึ้นโดยเจ้าของโรงละคร บ้างก็เรียกว่า วัดเจ้ากรับ หรือ วัดละครเจ้ากรับ 
thumb|left|150px|รูปเหมือนท่านเจ้ากรับ
พระบาทสมเด็จพระจอมเกล้าเจ้าอยู่หัวได้ทรงพระกรุณาโปรดเกล้าฯ พระราชทานชื่อวัดนายโรงใหม่ว่า วัดสัมมัชชผล แต่ประชาชนในท้องถิ่นมักจะเรียกว่า วัดนอก เรียกคู่กันกับวัดใน (วัดบางบำหรุ) ซึ่งอยู่ใกล้กัน หรือบางทีก็เรียกว่า วัดปากคลอง เพราะตั้งอยู่ตรงปากคลองบางบําหรุ

อาคารเสนาสนะ 
thumb|พระพุทธเจดีย์สารีริกธาตุ
อุโบสถและวิหารมีรูปแบบสถาปัตยกรรมสมัยกรุงรัตนโกสินทร์ตอนต้น ภายในอุโบสถมีภาพจิตรกรรมฝาผนังวาดโดยช่างฝีมือชั้นครู เป็นเรื่องราวเกี่ยวกับพุทธประวัติชุดทศชาติชาดกจิตรกรรมฝาผนังธนบุรี. กรุงเทพฯ : สมาคมอนุรักษ์ศิลปกรรมและสิ่งแวดล้อม การไฟฟ้าฝ่ายผลิตแห่งประเทศไทย, 2523. เหนือกรอบหน้าต่างอุโบสถ ช่างปั้น ปั้นเป็นชฎาพระ ส่วนวิหารมีงานปั้นเป็นกระบังหน้าและหูกระต่ายขี้รัก เครื่องสวมหัวของเสนาผู้ใหญ่ฝ่ายไทย อันเป็นเครื่องสวมหัวของตัวละครนอก กรมศิลปากรได้ขึ้นทะเบียนอุโบสถเป็นโบราณสถานแห่งชาติเมื่อปี พ.ศ. 2520 พระประธานในอุโบสถมีนามว่า พระพุทธสัพพัญญู เป็นพระพุทธรูปสมัยพระบาทสมเด็จพระจอมเกล้าเจ้าอยู่หัว ในวิหารประดิษฐานพระพุทธรูปปางสีหไสยาสน์ที่เก่าแก่ มีนามว่า พระพุทธไสยาสน์

พระพุทธเจดีย์สารีริกธาตุเป็นมณฑปประดิษฐานพระบรมสารีริกธาตุที่วัดได้รับมอบถวายจากวัดไทยทีปฑุตมาราม นครโคลัมโบ ประเทศศรีลังกา เมื่อปี พ.ศ. 2440

วัดมีมณฑปหลวงปู่รอด เป็นที่ตั้งรูปเหมือนหลวงปู่รอด หีบทองทึบ และอัฐิของหลวงปู่รอด และรูปเหมือนพระครูปริยัติวิมล อดีตเจ้าอาวาส มีเรือนท่านเจ้ากรับ เป็นที่ตั้งรูปเหมือนท่านเจ้ากรับผู้ก่อตั้งวัดนายโรง

รายนามเจ้าอาวาส
 หลวงปู่รอด
 พระอาจารย์หมาด
 พระอาจารย์ตั้ง (รักษาการเจ้าอาวาส)
 พระอาจารย์ทิน (รักษาการเจ้าอาวาส)
 พระอาจารย์อยู่ (รักษาการเจ้าอาวาส)
 พระอธิการปาน อุตฺตโม นธ.เอก., ปธ.๓
 พระอาจารย์แนบ สิริจนฺโท
 พระคำนวณ ปคุโณ (รักษาการเจ้าอาวาสครั้งที่ 1 พ.ศ. 2500)
 พระมหาสมใจ  สมจิตโต นธ.เอก., ปธ.๔
 พระครูปริยัติวิมล (คำนวณ ปคุโณ) นธ.เอก.,ปธ.๕ 
 พระครูรัตนโสภณ (สุรัฐ สิริปุญโญ นธ.เอก., พธ.บ.(สังคมวิทยา), M.A.(sociology)., Ph.D.(sociology)
# แพทยนาถมนเทียร
ไพทยนาถชโยติรลึงค์มนเทียร หรือ แพทยนาถมนเทียร (Baidyanatha Jyotirlinga temple) หรือ ไวทยนาถมนเทียร, เวทยนาถมนเทียร (Vaidyanath Temple) เป็นหนึ่งในสิบสองชโยติรลึงค์ หรือศาสนสถานสูงสุดของพระศิวะ แพทยนาถมนเทียรตั้งอยู่ในเทวฆัร มณฑลสันตัล ปรคนัส ในรัฐฌารขัณฑ์ ประเทศอินเดีย ภายในหมู่มนเทียรประกอบด้วยมนเทียรหลักขององค์บาบาแพทยนาถ (Baba Baidyanath) ที่ประดิษฐานองค์ชโยติรลึงค์ และรอบ ๆ มีมนเทียรอื่นอีก 21 แห่ง

ตามความเชื่อฮินดู ราวาณะ จ้าวแห่งอสูร ได้บูชาพระศิวะที่จุดที่เป็นมนเทียรนี้ในปัจจุบัน ราวณะได้ถวายศีรษะของตนหนึ่งศีรษะจากสิบเพื่อเป็นการบูชาพระศิวะ พระศิวะทราบดังกล่าวจึงเสด็จลงมาเพื่อรักษาแผลจากการตัดศีรษะของราวาณะ การที่พระศิวะเสด็จลงมารักษาความเจ็บป่วยนั้นจึงเรียกว่าพระองค์ทรงเป็น แพทยะ (หรือ ไพทยะ, ไวทยะ, เวทยะ; Vaidhya แปลว่า "หมอ") ซึ่งเป็นที่มาของชื่อมนเทียร 

กานวรยาตรา (อักษรเทวนาครี: कांवड़ यात्रा) เป็นการจาริกแสวงบุญ (ยาตรา) ประจำปีของผู้นับถือพระศิวะ เรียกว่าชาวกานวริยะ (Kānvarias; कावड़िया) หรือ "โภเล" (Bhole; भोले) ไปยังสุลตานคังชะ (Sultanganj) ในรัฐพิหาร เพื่อรับน้ำศักดิ์สิทธิ์จากแม่น้ำคงคา แล้วจึงนำน้ำนั้นมาถวายยังแพทยนาถมนเทียรในรัฐฌารขัณฑ์เป็นการถวายบูชา
# วัดในสองวิหาร
วัดในสองวิหาร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปากน้ำ อำเภอเมืองสมุทรปราการ จังหวัดสมุทรปราการ วัดมีเนื้อที่ 33 ไร่ 2 งาน 68 ตาราง นอกจากนี้มีที่ธรณีสงฆ์ 7 แปลง เนื้อที่ 59 ไร่ 2 งาน 4 ตารางวา ทางทิศใต้จดคลองบางมอญใน ทางทิศตะวันออกจดคลองบางพระยา

วัดในสองวิหารสร้างขึ้นเมื่อประมาณ พ.ศ. 2170 ไม่ปรากฏนามผู้สร้างและผู้บริจาคที่ดิน ชาวบ้านเรียกอีกนามหนึ่งว่า วัดในเดิมสองวิหาร ได้รับพระราชทานวิสุงคามสีมาเมื่อประมาณ พ.ศ. 2200 ได้ผูกพัทธสีมาเมื่อประมาณ พ.ศ. 2225 เขตวิสุงคามสีมากว้าง 14 เมตร ยาว 21 เมตร พื้นที่วัดเป็นที่ราบลุ่ม มักถูกน้ำท่วมเมื่อน้ำทะเลขึ้นหนุน แวดล้อมไปด้วยบ้านเรือนของประชาชน ภายในวัดมีอาคารเสนาสนะดังนี้ อุโบสถกว้าง 10 เมตร ยาว 14 เมตร สร้างและได้บูรณะขึ้นใหม่แทนของเก่าที่ชำรุด เจดีย์มีลักษณะเป็นเจดีย์เหลี่ยมย่อมุมไม้สิบสอง สำหรับปูชนียสถาน มีพระประธานในอุโบสถ พระพุทธหลวงพ่อโต พระพุทธโสธรจำลอง

ด้านการศึกษา มีโรงเรียนพระปริยัติธรรม แผนกธรรม เปิดสอนเมื่อ พ.ศ. 2485 เจ้าอาวาสองค์ปัจจุบัน คือ พระครูพิพิธกิจจาภิรัต (สนันท์ วราโภ)
# วัดฉัตรแก้วจงกลณี
วัดฉัตรแก้วจงกลณี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบางอ้อ เขตบางพลัด กรุงเทพมหานคร มีเนื้อที่ 13 ไร่ 14 ตารางวา ปัจจุบัน พระครูปลัดสิทธิวัฒน์ (ณัฐกร อินฺทวํโส ป.ธ.๓, พธ.บ., อ.ม.) เป็นเจ้าอาวาส

วัดฉัตรแก้วจงกลณีหรือที่ชาวบ้านเรียกว่า วัดบางอ้อ สร้างเมื่อประมาณ พ.ศ. 2330 ได้รับพระราชทานวิสุงคามสีมาเมื่อ พ.ศ. 2337 ไม่ทราบนามและประวัติผู้สร้าง ที่มาของชื่อวัดฉัตรแก้วจงกลณีน่าจะเกี่ยวข้องกับผู้สร้าง แต่ยังหาหลักฐานไม่พบ

อาคารเสนาสนะ
เจดีย์ทรงปรางค์องค์ใหญ่ เป็นเจดีย์ย่อมุมยอดประดับนภศูล สันนิษฐานว่าสร้างตั้งแต่สมัยพระบาทสมเด็จพระจุลจอมเกล้าเจ้าอยู่หัว อุโบสถสร้างขึ้นแทนหลังเดิมที่รื้อไปเมื่อ พ.ศ. 2524 เป็นอาคารก่ออิฐถือปูน หลังคาลด 3 ชั้น ประดับช่อฟ้า ใบระกา หางหงส์ ด้านหน้าและด้านหลังมีเสา 4 ต้น ซุ้มประตูและหน้าต่างปูนปั้นลายไทย ประดับกระจกสี ภายในมีจิตรกรรมฝาผนัง ปรางค์มีฐานกว้างประมาณ 35 เมตร สูง 25 เมตร วัดมีหอสวดมนต์ เป็นอาคารไม้สักทรงไทย กว้าง 11 เมตร ยาว 17 เมตร เป็นที่ประดิษฐานพระพุทธรูปเก่าแก่ 

รายนามเจ้าอาวาส
 หลวงปู่กรัต
 พระอธิการชื่น พ.ศ. 2458–2462
 พระอธิการจุ่น พ.ศ. 2462–2464
 พระมหารื่น บางยี่ขัน พ.ศ. 2464–2471
 พระครูปลื้ม สอนเรืองวิทย์ พ.ศ. 2471–2474
 พระมหาผัน พ.ศ. 2479–2485
 พระครูรัตโนภาสสุนทร พ.ศ. 2485–2545
 พระครูปริยัตยาธาร พ.ศ. 2545–ปัจจุบัน
# วัดบางไผ่ (จังหวัดนนทบุรี)
วัดบางไผ่ เป็นพระอารามหลวงชั้นตรีชนิดสามัญสังกัดคณะสงฆ์มหานิกาย มีเนื้อที่ประมาณ 38 ไร่ ตั้งอยู่ในหมู่ที่ 3 บ้านคลองนิ้วค่อม ตำบลบางรักพัฒนา อำเภอบางบัวทอง จังหวัดนนทบุรี

เดิมเป็นวัดราษฎร์ชื่อว่า "วัดบางไผ่" ตั้งเมื่อประมาณ พ.ศ. 2309 โดยมีเศรษฐีถวายที่ดินในสมัยกรุงศรีอยุธยาตอนปลาย ได้รับพระราชทานวิสุงคามสีมาเมื่อ พ.ศ. 2315 เขตวิสุงคามสีมากว้าง 10 เมตร ยาว 17 เมตร ได้ผูกพัทธสีมาเมื่อ พ.ศ. 2315 อุโบสถหลังใหม่ได้รับพระราชทานวิสุงคามสีมาเมื่อวันที่ 25 ตุลาคม พ.ศ. 2529 เขตวิสุงคามสีมากว้าง 24.25 เมตร ยาว 42.50 เมตร โดยมีสมเด็จพระญาณสังวร สมเด็จพระสังฆราช (เจริญ สุวฑฺฒโน) เจ้าอาวาสวัดบวรนิเวศวิหาร เป็นประธานวางศิลาฤกษ์อุโบสถ 

ลักษณะเด่นของวัดคือ กำแพงวัดที่มีลักษณะสร้างเลียนแบบป้อมปราการของทหาร มีถาวรวัตถุสำคัญ เช่น หอพระไตรปิฎกกลางน้ำทรงจตุรมุขสำหรับเก็บหนังสือพระไตรปิฎกและเป็นที่ประดิษฐานพระแก้วมรกตจำลอง ภายในพระอุโบสถหลังเก่ามี พระพุทธมงคลศรีสุโขทัย หรือ หลวงพ่อทอง เป็นพระประธานปางมารวิชัยนั่งขัดสมาธิ องค์พระเป็นเนื้อทองคำ ทั้งยังมีโรงเรียนพระปริยัติธรรมรูปแบบทรงไทยและศาลาทีปังกรรัศมีโชติเป็นสถานที่ปฏิบัติธรรมอีกด้วย
# การตรวจวินิจฉัยโรคอย่างรวดเร็ว
การตรวจวินิจฉัยโรคอย่างรวดเร็ว (RDT) เป็นการตรวจโรคทางการแพทย์ที่รวดเร็วและทำได้ง่าย เมหาะสมในการใช้สำหรับการตรวจคัดกรองโรคเบื้องต้นหรือเร่งด่วน และเพื่อใช้ในบริการการแพทย์ที่มีทรัพยากรอยู่จำกัด โดยทั่วไปแล้วชุดตรวจชนิดนี้จะสามารถให้ผลได้ภายในวันเดียวกันกับการตรวจภายในสองชั่วโมง หรือโดยทั่วไปในประมาณ 20 นาที

สหภาพยุโรปได้ให้นิยามการตรวจโรคแบบรวดเร็วว่าเป็นเครื่องมือการแพทย์สำหรับการตรวจโรคที่ใช้ตรวจในเชิงคุณภาพ (qualitative) หรือกึ่งคุณภาพ (semi-quantitative) นอกร่างกาย (in vitro-diagnostic) ใช้เพียงครั้งเดียวหรือในจำนวนจำกัด เพื่อให้ได้ผลตรวจที่รวดเร็ว2009/886/EC: Commission Decision of 27 November 2009 amending Decision 2002/364/EC on common technical specifications for in vitro diagnostic medical devices โดยมีลาเทอรอลโฟลว์เทสท์ (Lateral flow test) เป็นการตรวจรวดเร็วชนิดหนึ่งที่เป็นที่รู้จักมาก

ดูเพิ่ม 
พอยต์ออฟแคร์เทสต์ (Point-of-care testing)
ลาเทอรอลโฟลว์เทสต์ (Lateral flow test)
# วัดบางด้วนนอก
วัดบางด้วนนอก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ที่หมู่ที่ 6 บ้านบางหมู ตำบลบางด้วน อำเภอเมืองสมุทรปราการ จังหวัดสมุทรปราการ

ประวัติ
วัดบางด้วนนอกตั้งเป็นวัดเมื่อประมาณ พ.ศ. 2380 เป็นวัดที่ประชาชนชาวตำบลบางด้วนได้ร่วมกันสร้างเพื่อเป็นที่บำเพ็ญกุศลประจำตำบล ได้รับพระราชทานวิสุงคามสีมาเมื่อประมาณ พ.ศ. 2385 ได้ประกอบพิธีผูกพัทธสีมาประมาณ พ.ศ. 2400 เดิมชื่อว่า วัดสุจิตดาราม ต่อมาสมเด็จพระมหาสมณเจ้า กรมพระยาวชิรญาณวโรรสเสด็จมาวัดนี้ พระองค์ได้ทราบว่าประชาชนแถบนี้ เรียกท้องถิ่นนี้ว่า บางด้วน จึงได้ขนานนามวัดใหม่ว่า วัดบางด้วน แต่เนื่องจากในตำบลบางด้วนอีกวัดอีกแห่งหนึ่ง จึงเติมคำว่า นอก ต่อท้ายด้วย โดยถือเอาแม่น้ำเจ้าพระยาเป็นหลัก ส่วนวัดบางด้วนในอยู่ลึกเข้าไปในแผ่นดิน

ชาวบ้านเล่าว่า สมัยก่อนมีศาลาดิน มีพระกระดานฝังอยู่ตามขอบชายด้านบนในศาล เมื่อก่อนพื้นวัดเป็นดินไม่ราดคอนกรีต ที่ศาลาริมน้ำมีเสาหงส์ซึ่งแสดงให้เราเห็นถึงร่องรอยของชาวมอญ แต่ก็ถูกรื้อออกไปหมดแล้ว

โบราณสถาน
คาดว่าพระอุโบสถสร้างขึ้นสมัยกรุงศรีอยุธยาตอนปลาย ในปี พ.ศ. 2563 มีการบูรณะแต่เกิดข่าวในลักษณะไม่รู้คุณค่าของศิลปกรรม ภายในประดิษฐาน หลวงพ่อดำ เป็นพระพุทธรูปปางมารวิชัย ภายในอุโบสถหลังเก่ามีพระพุทธรูป พระสารีบุตร และพระโมคคัลลานะ
# ราพิดพลาสมารีเอจิน
การตรวจพลาสมารีเอจินแบบรวดเร็ว หรือ การตรวจราพิดพลาสมารีเอจิน (RPR test หรือ RPR titer) เป็นชนิดหนึ่งของการตรวจบ่งโรคอย่างรวดเร็ว ที่หาแอนทีบอดีไม่เฉพาะเจาะจงในเลือดของผู้ป่วย ซึ่งอาจให้ระบุการติดเชื้อซิฟิลิส หรือ เทรหาเนมาโตเซสชนิดไม่ได้เกิดจากเพศสัมพันธ์ที่เกี่ยวข้องอื่น ๆ ได้ วิธีนี้เป็นหนึ่งในการตรวจซิฟิลิสชนิดไม่ใช่เทรโปเนมา (ควบคู่ไปกับ การตรวจแบบวาสเซอร์มาน และการตรวจ VDRL) คำว่า รีเอจิน (reagin) แปลว่าการตรวจโรคแบบนี้ไม่ได้มองหาแอนทีบอดีที่มาตอบสนองต่อแบคทีเรียนั้น ๆ (ซึ่งหมายถึงแบคทีเรีย Treponema pallidum) แต่เป็นการหาแอนทีบอดีที่สร้างขึ้นเพื่อตอบสนองต่อสารที่หลั่งโดยเซลล์ที่ถูกทำอันตรายโดย T. pallidum (ซึ่งคือคาร์ดิโอลิพิน กับ เลซิธิน) ดั้งเดิมแล้ว การตรวจซิฟิลิสจากเซรัม (syphilis serologic testing) นั้นทำได้ด้วยการใช้การตรวจแบบไม่มีเทรโปเนมา (ontreponemal test; NTT) เช่นการตรวจแบบ RPR หรือ VDRL โดยผลที่เป็นบวกจะยืนยันโดยใช้การตรวจแบบเทรโปเนมา (treponemal test; TT) เช่น TPPA หรือ FTA-ABS อัลกอริธึมการตรวจแบบนี้ในปัจจุบันได้รับการยอมรับและใช้งานโดยกรมควบคุมโรคของสหรัฐ (CDC) นอกจากการตรวจซิฟิลิสแล้ว การตรวจแบบ RPR ยังใช้ทิเทอร์เพื่อติดตามความคืบหน้าของโรคและการตอบสนองต่อการรักษาตามเวลาได้

อัลกอริธึมดั้งเดิมใช้ NTT ตามด้วย TT นี่ยังคงเป็นมาตรฐานในหลายประเทศ
# สิ่งมีชีวิตบนดาวศุกร์
ความเป็นไปได้ของชีวิตบนดาวศุกร์เป็นเรื่องที่น่าสนใจในชีวดาราศาสตร์เนื่องจากความคล้ายคลึงของดาวศุกร์กับโลก จนถึงปัจจุบันไม่พบข้อพิสูจน์ที่ชัดเจนเกี่ยวกับการมีของชีวิตในอดีตหรือปัจจุบันบนดาวศุกร์ ทฤษฎีได้ลดลงอย่างมากตั้งแต่ต้นทศวรรษที่ 1960 (พ.ศ. 2503 - พ.ศ. 2512) เมื่อยานอวกาศเริ่มศึกษาดาวเคราะห์และเห็นว่าสภาพแวดล้อมของดาวศุกร์รุนแรงกว่าอย่างมากเมื่อเทียบกับโลก อย่างไรก็ตามมีการศึกษาอย่างต่อเนื่องว่าสิ่งมีชีวิตสามารถดำรงได้อยู่บนพื้นผิวดาวศุกร์ก่อนที่ปรากฏการณ์เรือนกระจกในชั้นบรรยากาศที่พบอยู่ในปัจจุบันหรือไม่ และการศึกษาที่เกี่ยวข้องว่าชีวมณฑลสามารถคงอยู่ได้ในบรรยากาศของดาวศุกร์ปัจจุบันหรือไม่

ตำแหน่งของดาวศุกร์อยู่ใกล้ดวงอาทิตย์มากกว่าโลกและปรากฏการณ์เรือนกระจกที่รุนแรงทำให้อุณหภูมิบนพื้นผิวสูงขึ้นเกือบ  และความดันบรรยากาศ 90 เท่าของโลกทำให้สิ่งมีชีวิตที่อาศัยน้ำในที่เราพบเห็นไม่น่าเกิดขึ้นบนพื้นผิวของดาวเคราะห์ อย่างไรก็ตามนักวิทยาศาสตร์บางคนคาดการณ์ว่าจุลินทรีย์ที่ทนความร้อนสูงอาจมีอยู่ในชั้นบนของบรรยากาศดาวศุกร์ที่มีอุณหภูมิปานกลางและเป็นกรดได้Redfern, Martin (25 May 2004). "Venus clouds 'might harbour life'". BBC News. Retrieved 30 December 2015. ในเดือนกันยายน พ.ศ. 2563 มีการเผยแพร่งานวิจัยที่แสดงให้เห็นการมีอยู่ของฟอสฟีนในชั้นบรรยากาศของดาวเคราะห์ซึ่งเป็นสัญลักษณ์ที่เป็นไปได้ของสิ่งมีชีวิต
# สีดา มหารานีแห่งแผ่นดิน
สีดา มหารานีแห่งแผ่นดิน  เป็นละครโทรทัศน์อินเดีย ออกอากาศทางช่อง Colors TV ตั้งแต่วันที่ 5 สิงหาคม 2019 ถึง 10 กุมภาพันธ์ 2020 ละครเรื่องนี้เป็นภาคต่อของ สีดา ราม ศึกรักมหาลงกา โดยจะจับความเล่าในตอนกำเนิด พระมงกุฎ พระลบ นำแสดงโดย ศิวยา ปะธาเนีย, ฮีมานซู โซนิ, กริช เจาหาน, และ ฮารสิท คับบรา

เรื่องย่อ
เรื่องราวหลังมหาสงครามระหว่างธรรมะและอธรรมในเมืองลงกา สีดารามได้กลับมาครองเมืองอโยธยาอีกครั้ง จนสีดาตั้งครรภ์ พระรามมีความสุขกับการเฝ้ารอคอยการถือกำเนิดของเด็กในครรภ์ เขาเชื่อว่าลูกจะเป็นสายใยความผูกพันระหว่างเขากับสีดา และหากวันใดที่เขากับสีดาต้องพลัดพรากจากกัน เด็กน้อยผู้นี้จะเป็นผู้นำเขาและสีดาให้กลับมาพบกันอีกครั้ง

นักแสดง
นักแสดงนำ
 ศิวยา ปะธาเนีย รับบท นางสีดา/วันเทวี
 ฮีมานซู โซนิ รับบท พระราม/ พระวิษณุ
 กริช เจาหาน รับบท พระมงกุฎ 
 ฮารสิท คับบรา รับบท พระลบ

นักแสดงสมทบ
 นาวี พันกู รับบท พระลักษมณ์
 คานัน มัลโหทรา รับบท  พระพรต
 อัคฮิว คาทาเรีย รับบท พระสัตรุด
 นิชา นาคปาล รับบท นางอูมิลา
 ริชา ดิสิท รับบท นางมันดาวี
 นิคิตา ทิวารี รับบท ศรุตะกีรติ
 ซูแบร์ อาลี รับบท หนุมาน
 สัญชีพ ชาร์มา รับบท ฤๅษีวาลมิกิ
 บราวน์นี ปาราชาร์ รับบท ฤๅษีวสิษฐ์
 ชาลีน ภานอต รับท พญาทศกัณฐ์
 ฟาลาค นาซ รับบท นางมณโฑ
 ปรียา สินธุ รับบท นางสำมนักขา
 อชัย มัชหรา รับบท พิเภก
 วินิต กาการ์ รับบท อินทรชิต
 ซาห์ภัส ข่าน รับบท ท้าวชนก
 สัมภดา วเส รับบท สุไนนา
 อังกูร์ เนย์ยา รับบท ท้าวทศรถ
 จัสวินเดอร์ การ์เดเนอร์ รับบท นางเกาสุริยา
 ปรีติ กันดะวานี รับบท นางสุมิตรา
 ปิยะลี มันซี รับบท นางไกยเกษี
 ทารัน กรรณะ รับบท ปรศุราม/ พระศิวะ
 นิไม บาลี รับบท พาลี / สุครีพ
 ภูนิต ศิษฐ์ รับบท ฤๅษีวิศวามิตร
 วิชัย ปัตลานี รับบท เทวราชอินทรา
 ปัตราลี ชัตโตปัทยัย รับบท ทะตะกะ
 โยเกซ มาหาจาน รับบท พระฤๅษีโคดม
 วสุนทรา กุล รับบท มรุตาลี
 อชัย ชัยราม รับบท นาคเสธ
 ปูจา ชาร์มา พากย์เสียง แม่น้ำสรายุ
 ราชเสขา อุปัทยา รับบท ปุโรหิต
 นิทิน ปาราซาร์ รับบท องคต
# อัลฮัจญาม อัลฮะซัน อิบน์ มุฮัมมัด อิบน์ อัลกอซิม
อัลฮัจญาม อัลฮะซัน อิบน์ มุฮัมมัด อิบน์ อัลกอซิม  ทรงเป็นผู้ปกครองจากราชวงศ์อิดรีสิดและสุลต่านแห่งโมร็อกโกองค์ที่ 10 พระองค์มีอำนาจเป็นเวลาสั้น ๆ ภายใต้การปกครองของอุบัยดุลลอฮ์ อัลมะฮ์ดี บิลลาฮ์ใน ค.ศ. 925 และถูกโค่นใน ค.ศ. 927 พระองค์สวรรคตใน ค.ศ. 944

อัลฮัจญาม (ภาษาอาหรับหมายถึง เบอร์เบอร์) เป็นผู้นำราชวงศ์อิดรีสิดองค์สุดท้ายที่พำนักอยู่ที่แฟ็สAfrican states and rulers. Stewart, John. McFarland & Co., 2006. 3rd Edition

หลังขับไล่อัลฮัจญามแล้ว พวกฟาฏิมิดได้ปกครองไปอีก 10 ปี จนกระทั่งถูกโค่นล้มโดยอัลกอซิม กะนูน
# โจนัลนาเชียนัล
โจนัลนาเชียนัล  เป็นรายการข่าวของประเทศบราซิล ออกอากาศทางเตเว โกลบู ตั้งแต่วันที่ 1 กันยายน พ.ศ. 2512 เป็นรายการข่าวแรกที่ออกอากาศสด โดยสถานีโทรทัศน์ทั่วประเทศบราซิล

 พิธีกร  
 อดีต  
 
 ปัจจุปัน
# เกมตัดสินใจ
เกมตัดสินใจ  เป็นแบบฝึกหัดที่ผู้สอนเสนอสถานการณ์ให้กับผู้เรียน โดยให้ผู้เรียนยึดบทบาทของตัวละครในสถานการณ์นั้น ๆ พร้อมทั้งหาวิธีการแก้ปัญหาให้กับตัวละคร หากสถานการณ์มีพื้นฐานจากเรื่องเล่าในอดีตที่เชื่อถือได้ เกมตัดสินใจในที่นี้จะถือว่าเป็นการใช้วิธีสอนโดยใช้กรณีตัวอย่าง แต่หากองค์ประกอบของสถานการณ์เป็นเรื่องสมมติ แบบฝึกหัดนี้จะถือว่าเป็น "เกมตัดสินใจแบบสมมติ"
# การระบาดทั่วของโควิด-19 ในประเทศแอฟริกาใต้
บทความนี้เกี่ยวกับผลกระทบของการระบาดของโคโรนาไวรัส พ.ศ. 2562–2563 ต่อแอฟริกาใต้
อ้างอิง
# มิวสิคัล.แอลวาย
มิวสิคัล.แอลวาย (เขียนตามสไตล์เป็น musical.ly) เป็นบริการสื่อสังคมจีนที่มีสำนักงานใหญ่ในเซี่ยงไฮ้ ส่วนสำนักงานสหรัฐอยู่ในแซนตามอนิกา, รัฐแคลิฟอร์เนีย-  โดยเผยแพร่รุ่นต้นแบบในเดือนเมษายน ค.ศ.  2014 และเผยแพร่รุ่นทางการในเดือนสิงหาคมของปีเดียวกัน

ในเดือนมิถุนายน ค.ศ. 2016 มิวสิคัล.แอลวาย มีผู้ใช้ลงทะเบียนกว่า 90 ล้านคน ในปีก่อนหน้ามีผู้ลงทะเบียนสูงถึง 10 ล้านคน ในช่วงปลายเดือนพฤษภาคม ค.ศ. 2017 ตัวแอปมีผู้ใช้งานมากกว่า 200 ล้านคน

บริษัท ไบต์แดนซ์ จำกัด ครอบครองบริษัทมิวสิคัล.แอลวาย ในวันที่ 9 พฤศจิกายน ค.ศ. 2017 และรวมเข้ากับติ๊กต็อกในวันที่ 2 สิงหาคม ค.ศ. 2018 พร้อมกับเปลี่ยนชื่อเป็นบริษัท ติ๊กต็อก
# ระบบถนนอินคา
ระบบถนนอินคา หรือ คาปักญัน (;Qhapaq=รวย, มั่งคั่ง, สูงส่ง, ที่มีอำนาจ, ที่มีเอกสิทธิ์; ñan=ถนน, ทาง, เส้นทาง. แหล่งอ้างอิง: "Diccionario quechua - español - quechua" Gobierno Regional Cusco - Cusco – Second edition, 2005 "ถนนหลวง")Martínez Martínez, Guadalupe (2010). Qhapaq Ñan: el camino inca y las transformaciones territoriales en los Andes Peruanos - Arqueología y Sociedad, Nº 21, 2010 – www.revistasinvestigacion.unmsm.edu.pe/index.php/Arqueo/article/download/12277/10985 เป็นระบบขนส่งที่ครอบคลุมและก้าวหน้าที่สุดในอเมริกาใต้สมัยก่อนโคลัมบัส มีความยาวอย่างน้อย  การสร้างถนนต้องใช้เวลาและความพยายามอย่างมาก

เครือข่ายประกอบด้วยถนนทางการKrzanowski Andrzej. Observaciones acerca de la construcción y el trazado de algunos tramos del camino inca en los Andes peruanos - Kraków, Poland - http://www.farkha.nazwa.pl/contributions/pcnwa/cnwa/CNWA2.4.pdf  ที่มีการวางแผน สร้าง ทำเครื่องหมาย และบำรุงรักษาอย่างรอบคอบ มีการปูถนนในกรณีที่จำเป็น มีบันไดขึ้นระดับความสูง สะพาน และสิ่งปลูกสร้างเสริม เช่น กำแพงกันดินและระบบระบายน้ำ มีถนนหลักสองสายวางตัวในแนวเหนือ-ใต้: สายหนึ่งเลียบชายฝั่งและสายที่สองและสำคัญที่สุดอยู่ลึกเข้าไปในแผ่นดินและบนภูเขา ทั้งสองมีถนนสายย่อยเชื่อมต่อกันมากมาย สามารถเปรียบเทียบได้โดยตรงกับโครงข่ายถนนที่สร้างขึ้นในจักรวรรดิโรมัน แม้ว่าระบบถนนของอินคาจะได้รับการสร้างขึ้นในอีกหนึ่งพันปีให้หลัง  ระบบถนนอนุญาตให้มีการขนถ่ายข้อมูลข่าวสาร สินค้า ทหาร และบุคคลโดยไม่ต้องใช้ล้อภายในจักรวรรดิอินคาที่มีอาณาเขตครอบคลุมเกือบ Raffino, Rodolfo et al.  Rumichaca: el puente inca en la cordillera de los Chichas (Tarija, Bolivia) – in "Arqueologia argentina en los incios de un nevo siglo" pags 215 to 223 และมีผู้อาศัยอยู่ประมาณ 12 ล้านคน"Colapso Demografico en la población de la colonia" - https://historiaperuana.pe/periodo-colonial/virreinato/la-poblacion-en-el-virreinato/

ริมถนนมีอาคารตั้งอยู่เป็นช่วง ๆ เพื่อให้ใช้งานได้อย่างมีประสิทธิภาพสูงสุด ในระยะทางสั้น ๆ มีสถานีเปลี่ยนกะสำหรับ ชัสกี หรือผู้ส่งสารด้วยการวิ่ง ในช่วงเวลาเดินหนึ่งวันจะมี ตัมปู เป็นจุดรับรองผู้ใช้ถนนและฝูงยามาที่บรรทุกสัมภาระ ศูนย์บริหารที่มีคลังสินค้าสำหรับการกระจายสินค้าจะตั้งอยู่ตามแนวถนน ไกลออกไปทางเขตแดนของจักรวรรดิอินคาและในพื้นที่ที่ถูกพิชิตใหม่จะมี ปูการา ("ป้อมปราการ") ตั้งอยู่

เครือข่ายถนนส่วนหนึ่งสร้างขึ้นโดยวัฒนธรรมที่มาก่อนจักรวรรดิอินคา ที่โดดเด่นคือวัฒนธรรมวารีในเปรูตอนเหนือตอนเหนือและวัฒนธรรมตีวานากูในโบลิเวีย องค์กรต่าง ๆ (เช่น ยูเนสโก, ไอยูซีเอ็น) ได้ทำงานเพื่อปกป้องเครือข่ายถนนโดยร่วมมือกับรัฐบาลและประชาคมของ 6 ประเทศ (โคลอมเบีย เอกวาดอร์ เปรู โบลิเวีย ชิลี และอาร์เจนตินา) ซึ่งถนนตัดผ่าน

ในสมัยปัจจุบัน ถนนอินคาถูกใช้งานอย่างหนักจากการท่องเที่ยว เช่น เส้นทางอินคาสู่มาชูปิกชูซึ่งเชื่อมโอยันไตตัมโบเข้ากับมาชูปิกชูและเป็นที่รู้จักกันดีในหมู่นักเดินทางไกล

 หมายเหตุ
# สตรีหมายเลขหนึ่งตุรกี
สตรีหมายเลขหนึ่งสาธารณรัฐตุรกี  เป็นภรรยาของประธานาธิบดีตุรกี

 #  ชื่อ  คู่สมรส  ตั้งแต่  ถึง 1 ลาตีเฟ อูชากี มุสทาฟา เคมัล อาทาทืร์ค 1923  1925 2 เมฟฮีเบ อีเนอนือ อิสเมท อีเนอนือ 1938 1950 3 เรชีเด บายาร์ เซลาล บายาร์ 1950 1960 4 เมลาฮัต กืรเซล เจมัล กืรเซล 1960 1966 5 อาตึเฟต ซูนาย เจฟเดต ซูนาย 1966 1973 6 เอเมล โกรูทืร์ก ฟาฮ์รี โกรูทืร์ก 1973 1980 7 เซกีเน เอฟเรน เคแนน เอฟเรน 1980 1982 8 เซมรา เออซัล ทูร์กุท เออซัล 1989 1993 9 นาซมีเย เดมีแรล ซือเลย์มัน เดมีแรล 1993 2000 10 เซมรา เซแซร์ อาห์เมต เนจเดต เซแซร์ 2000 2007 11 ฮัยรืนนีซา กึล อับดุลลาฮ์ กึล 2007 2014 12 เอมีเน แอร์โดอัน เรเจป ไตยิป แอร์โดอัน 2014 ปัจจุบัน
# ซอ เย-จี
ซอ เย-จี (; เกิด 6 เมษายน ค.ศ. 1990) เป็นนักแสดงหญิงชาวเกาหลีใต้ เริ่มมีผลงานการแสดงทางโทรทัศน์เป็นครั้งแรกในฐานะนักแสดงสมทบของซิตคอมเรื่อง ครอบครัวมัน พ่ะย่ะค่ะ (2013–14) ทางช่องทีวีเอ็น หลังจากนั้นเธอได้แสดงเป็นตัวละครหลักในละครย้อนยุคเรื่อง อัศวินรัตติกาล (2014), ละครแนวอาชญากรรมที่สร้างจากการ์ตูนเรื่อง ลาสต์ คนเดือดเลือดทระนง (2015), ไฟต์สุดใจ โรงเรียนคนกล้า (2016) จนกระทั่งเธอมีชื่อเสียงโด่งดังจากการรับบทนักแสดงนำในละครเรื่อง กับดักลัทธิคลั่ง (2017), ทนายสายเดือด (2018) และมาประสบความสำเร็จอย่างสูงจากการแสดงนำในเรื่อง เรื่องหัวใจ ไม่ไหวอย่าฝืน (2020) ที่ทำให้เธอได้รับรางวัลเอแพนสตาร์อะวอดส์, เอเชียอาร์ติสต์อะวอดส์ และ รางวัลแพ็คซังอาร์ทส์อวอร์ด รวมถึงประสบความสำเร็จกับภาพยนตร์เรื่อง ระลึกหลอน (2021)

 ประวัติ 

 อาชีพ 
 2013-2016: เริ่มต้นอาชีพนักแสดง 

 2017-ปัจจุบัน: ความนิยมที่เพิ่มขึ้น 

 ผลงานการแสดง 
 ภาพยนตร์ 
ปีเรื่องบทบาทหมายเหตุอ้างอิง 2013 Love มิน-จู เรื่องสั้น 2015 ซาโด รัชทายาทไร้บัลลังก์  (The Throne) พระนางช็องซุน   คัง ยู-ชิน  2016 อัจฉริยะต้มตุ๋นแห่งโชซอน  (Seondal: The Man Who Sells the River)  กยู-ยอง 2017  จุง-วอน  The Bros ซาร่า  2018  ยอน-ซู ภาพยนตร์ VR 4DX 2019  มี-จอง   ซง อึน-ยอง   Recalled ซู-จิน  

 ละครโทรทัศน์ 
ปีเรื่องบทบาทสถานีโทรทัศน์อ้างอิง 2013 ครอบครัวมันพ่ะย่ะค่ะ  (Potato Star 2013QR3) โน ซู-ยอง tvN 2014 อัศวินรัตติกาล  (Diary of a Night Watchman) พัค ซู-รยอน MBC  Drama Special "The Three Female Runaways" ซู-จี KBS2  Drama Festival "Gabon" คยอง-ฮี MBC2015 Super Daddy Yeol ฮวัง จี-ฮเย tvN  Last ชิน นา-รา jTBC 2016 Moorim School: Saga of the Brave ชิม ซุน-ด็อก KBS2  วุ่นนักรักนี้ของโอแฮยอง  (Another Oh Hae-young) โอ ซอ-ฮี (นักแสดงรับเชิญ, E.P.15) tvN  ฮวารัง อัศวินพิทักษ์ชิลลา (Hwarang: The Poet Warrior Youth) เจ้าหญิง ซุก-มย็อง KBS2  2017 กับดักลักธิคลั่ง  (Save Me) อิม ซัง-มี OCN  2018 ทนายสายเดือด  (Lawless Lawyer) ฮา แจ-ยีtvN  2020 เรื่องหัวใจ ไม่ไหวอย่าฝืน  (It's Okay to Not Be Okay) โก มุน-ยอง  2022 Eve อี ราเอล/ คิม ซอน บิน 

 รายการวาไรตี้ 
ปีชื่อรายการบทบาทสถานีโทรทัศน์อ้างอิง 2015  พิธีกร MBC 

 มิวสิกวิดีโอ 
ปีชื่อบทเพลงศิลปินอ้างอิง 2015 "Let's Not Fall in Love" บิกแบง 

 รางวัลที่ได้รับและเข้าชิง 
ปีรางวัลหมวดหมู่จากการแสดง/พิธีกรผลอ้างอิง 2014 33rd MBC Drama Awards Best New Actress อัศวินรัตติกาล (Diary of a Night Watchman)   2019 14th Annual Soompi awards Actress of the year ทนายสายเดือด (Lawless Lawyer)    2020 29th Buil Film Awards Popular Star Award
# โจนัลดาโกลบู
โจนัลดาโกลบู  เป็นรายการข่าวดึกของเตเว โกลบู ในประเทศบราซิล ออกอากาศเวลาหลังเที่ยงคืนตอนเย็นวันจันทร์ถึงวันศุกร์

 พิธีกร 

 เรนาตา ลู แปติhttps://g1.globo.com/google/amp/https://g1.globo.com/economia/midia-e-marketing/noticia/renata-lo-prete-e-a-titular-do-jornal-da-globo-e-heraldo-pereira-do-jornal-das-dez.ghtml